ไรน์ฮาร์ด ฟอน โลเอินกรัมม์

ไรน์ฮาร์ด ฟอน โลเอินกรัมม์ () หรือชื่อเกิดคือ ไรน์ฮาร์ด ฟอน มือเซิล () เป็นตัวละครเอกในนิยายและการ์ตูนชุด "ตำนานวีรบุรุษแห่งกาแล็กซี" บุคคลเดียวที่สามารถรับมือเขาได้คือหยาง เหวินลี่ ตัวเอกฝั่งเสรีพันธมิตร

ไรน์ฮาร์ดเกิดในครอบครัวขุนนางระดับล่างของจักรวรรดิกาแล็กซี ในวัยเด็กเขาได้รู้จักกับซีคฟรีด เคียร์ชไอส์ ซึ่งเป็นเพื่อนบ้านและกลายเป็นเพื่อนสนิทกัน ในวันหนึ่ง มีขุนนางมาทาบทามตัวพี่สาวของเขาไปเป็นหม่อมในองค์ไกเซอร์ โดยที่บิดาของเราได้รับเงินจำนวนมหาศาลเป็นการตอบแทน ไรน์ฮาร์ดโกรธบิดาของเขาอย่างมากที่ขายพี่สาวให้กับจักรพรรดิ และสาบานว่าจะโค่นล้มราชวงศ์โกลเดินบามเพื่อชิงตัวพี่สาวของเขากลับคืนมา ไรน์ฮาร์ดเข้าเรียนในโรงเรียนเตรียมทหารโดยเชื่อว่านั่นจะเป็นทางที่ก้าวหน้าได้เร็วกว่า และยังชักชวนเคียร์ชไอส์ให้เข้าเรียนทหารด้วยกัน

ไรน์ฮาร์ดจบการศึกษาจากวิทยาลัยการทหารจักรวรรดิในดาวหลวงโอดินโดยเป็นที่หนึ่งของรุ่น เมื่อจบการศึกษา ร้อยตรีไรน์ฮาร์ดและเคียร์ชไอส์ถูกส่งไปประจำการที่ดาวเยือกแข็ง คัพเชอ-ลังกา (Kapche-Lanka) ซึ่งเป็นดาวที่มีการสู้รบภาคพื้นดินกันอยู่กับเสรีพันธมิตร ระหว่างประจำที่นั่น ไรน์ฮาร์ดพบว่าตัวเองตกเป็นเป้าหมายถูกลอบสังหารโดยเกรฟีนซูซานา ฟอน เบเนอมุนเดอ ("Susana von Benemunde") อดีตหม่อมในองค์ไกเซอร์ซึ่งถูกแทนที่ด้วยอันเนโรส ไรน์ฮาร์ดขัดขวางแผนการนั้นได้ พร้อมกันนั้น ก็สามารถบัญชาการยุทธ์จนได้รับชัยชนะอย่างขาดลอยสองครั้งเหนือเสรีพันธมิตร อย่างไรก็ตาม พันเอกผู้ก่อการลอบสังหารไรน์ฮาร์ดเสียชีวิตไปบนดาวนั้น ทำให้ไร้พยานหลักฐานที่จะสาวถึงตัวบารอเนสเบเนอมุนเดอ ไรน์ฮาร์ดได้รับแต่งตั้งเป็นร้อยโท และเข้าสังกัดกองเรืออวกาศ

เดือนสิงหาคม ปีจักรวรรดิที่ 482 ร้อยตรีไรน์ฮาร์ดทำหน้าที่เป็นต้นหนเอกประจำเรือพิฆาตฮาเมิล์นสอง ("Hameln II") อย่างไรก็ตาม ความด้อยทักษะของผู้บังคับการเรือ ทำให้เรือได้รับความเสียหายจนจะอัปปาง ไรน์ฮาร์ดและร้อยโทแบร์ทรัมได้ขัดขืนคำสั่งผู้บังคับการเพื่อหลีกเลี่ยงความเสียหายจนผ่านวิกฤตมาได้ ผู้บังคับการเรือได้เสนอยศร้อยเอกให้ไรน์ฮาร์ด แลกกับการปกปิดความผิดของตนเอง หลังจากนั้น ไรน์ฮาร์ดเข้าทำงานที่กระทรวงกองทัพในดาวหลวงโอดิน และได้รับรู้ถึงการทุจริตฉ้อฉลมากมายของเหล่าผู้บัญชาการที่แนวหน้า ไรน์ฮาร์ดและเคียร์ชไอส์รวบรวมหลักฐานการทุจริตและส่งให้แก่ผู้บังคับบัญชา แต่กลับถูกตอบกลับมาว่าไม่สามารถทำอะไรได้ และยังถูกบอกว่าการคอร์รัปชั่นนั้นเป็น ""..สิ่งชั่วร้ายที่จำเป็น"" คำพูดนั้นทำให้ไรน์ฮาร์ดอึ้ง และคิดว่าราชวงศ์โกลเดินบามเสื่อมทรามเกินกว่าจะไปต่อได้อีก

พันตรีไรน์ฮาร์ดได้บัญชาเรือพิฆาตในยุทธการฐานอีเซอร์โลนครั้งที่ 5 และสามารถทำลายเรือลาดตระเวนเสรีพันธมิตรได้ ทำให้ในเดือนธันวาคม ปีจักรวรรดิ 483 เขาได้เลื่อนขึ้นเป็นพันโทและได้เป็นผู้บังคับการเรือลาดตระเวนแฮซลีเคอแอ็นท์ไลน์ ("Hässliche Entlein") ซึ่งทำให้เขาได้รู้จักกับเจ้าหน้าที่ยุทธการ เอากุสต์ ซามูเอล วาเลิน ("August Samuel Wahlen") ต่อมาเมื่ออายุได้ 17 เขาก็ได้ขึ้นเป็นพันเอก

ไรน์ฮาร์ดในวัย 18 ปี ได้รับแต่งตั้งเป็นพลจัตวา และเป็นผู้บังคับหมวดของกองเรือพลโทกริมเมิลส์เฮาเซิน ("Grimmelshausen") และได้เข้าร่วมในยุทธการฟานฟลีท (Battle of Van-Fleet) ในเดือนมีนาคม ปีจักรวรรดิ 485 ในขั้นต้น หน่วยของเขาได้เป็นแค่กองหนุนเท่านั้นซึ่งทำให้ไรน์ฮาร์ดไม่ค่อยพอใจ อย่างไรก็ตาม โอกาสมาถึงไรน์ฮาร์ด เมื่อกองเรือกริมเมิลส์เฮาเซินถูกส่งไปยังดาวฟานฟลีทซึ่งเป็นฐานยุทธบำรุงของเสรีพันธมิตร พวกจักรวรรดิแทบไม่รู้อะไรกับดาวนี้เลย ไรน์ฮาร์ดจึงได้อาสาตัวนำทีมลงไปภาคพื้นดิน อย่างไรก็ตาม พลจัตวาลือเนบวร์ค ("Lüneburg") ซึ่งเชี่ยวชาญสมรภูมิภาคพื้นดินได้ร้องขอทำหน้าที่นี้แทน เมื่อกองเรือทั้งหมดลงจอด ไรน์ฮาร์ดต้องอยู่ประจำบนเรือธงเพื่อทำหน้าที่หน่วยจู่โจมโดยให้รับคำสั่งจากลือเนบวร์ค ซึ่งทำให้ไรน์ฮาร์ดไม่พอใจลึกๆเนื่องจากทั้งสองมียศเท่ากัน เป็นจุดเริ่มของภาวะคู่แข่งระหว่างไรน์ฮาร์ดและลือเนบวร์ค แต่ในระหว่างการปะทะ ไรน์ฮาร์ดและเคียร์ชไอส์ได้นำกองทหารลอบเข้าไปในฐานของเสรีพันธมิตร และควบคุมตัวผบ.ฐานไว้ได้ ทำให้ในที่สุด

เมื่อกลับไปยังโอดิน กริมเมิลส์เฮาเซินได้เป็นพลเอก ทั้งไรน์ฮาร์ดและลือเนบวร์คได้เลื่อนขั้นเป็นพลตรี ไรน์ฮาร์ดไปเยี่ยมอันเนโรสและบ่นเคียร์ชไอส์ที่ปฏิเสธการเลื่อนตำแหน่ง อย่างไรก็ตามท้ายที่สุด พลเอกกริมเมิลส์เฮาเซินได้ยืนยันที่จะเสนอเลื่อนขั้นให้เคียร์ชไอส์ในฐานะเพื่อนของไรน์ฮาร์ด ไม่นานหลังจากนั้น ไรน์ฮาร์ดและเคียร์ชไอส์ได้ยินข่าวลือว่า องค์ไกเซอร์ดำริที่จะมอบบรรดาศักดิ์พร้อมราชทินนาม "กราฟ ฟอน โลเอินกรัมม์" ให้แก่ไรน์ฮาร์ดในโอกาสวันเกิดครบรอบ 20 ปี ซึ่งทำให้ไรน์ฮาร์ดยินดีมาก

หลังไรน์ฮาร์ดได้รับชัยชนะในยุทธการทีอามัทครั้งที่สาม (Third Battle of Tiamat) ไรน์ฮาร์ดก็ได้รับยศพลเอก () ถือเป็นพลเอกที่มีอายุน้อยที่สุดในประวัติศาสตร์จักรวรรดิ และได้รับแต่งตั้งเป็นผู้บัญชาการกำลังรบนอกไรช์ มีกองเรือเป็นของตนเอง และมีเรือธงนามว่า "บรึนฮิลด์" และภายหลังจากที่เขาได้รับชัยชนะยุทธการทีอามัทครั้งที่สี่ เขาก็ได้รับยศพลเอกอาวุโส () ต่อมาเมื่อเขาสามารถเอาชนะเสรีพันธมิตรที่ยุทธการอัสทาร์ทได้ เขาก็ได้รับแต่งตั้งเป็นจอมพลแห่งจักรวรรดิ () และควบตำแหน่งรองผู้บัญชาการกองเรืออวกาศ

ผู้เขียนได้ปูความสัมพันธ์ระหว่างไรน์ฮาร์ดและเคียร์ชไอส์ ไว้ดั่งความสัมพันธ์ของอเล็กซานเดอร์มหาราชและเฮฟีสเทียน ทั้งเรื่องส่วนสูงและภูมิหลังของทั้งสอง ไรน์ฮาร์ดระบุว่าเคียร์ชไอส์นั้นเป็น ""เหมือนชั้นอีกคนหนึ่ง""